Průchodnice

Průchodnice je prírodná rezervácia ev.č.1013 neďaleko obce Ludmírov v okrese Prostějov. Bola zriadená vyhláškou ONV v Prostějove z 31. 10. 1985. Predmetom ochrany je skalisko budované devonským vápencom s jaskyňou a dvoma bránami.

Opis lokality 
Prírodná rezervácia Průchodnice, vyhlásená roku 1985 na rozlohe cca 21 hektárov sa nachádza v južnej časti Zábřežská vrchoviny, asi  severne od mesta Konice pri obci Ludmírov. Na rovnomennom kopci () zarastenom bukovým lesom vystupujú z podložia dva vápencové skalné útvary. Väčším z nich, dlhým asi 60 ma vysokým v najvyššom mieste od úpätia asi , prechádzajú tri chodbovité jaskyne, ktoré sú však bez kvapľových ozdôb. Keďže možno dvomi z nich pohodlne prejsť celým skalným masívom, dostalo podľa toho toto miesto aj útvar priliehavý názov Průchodnice. Tieto malé jaskyne bez krasovej výzdoby zostávajú logicky v tieni neďalekých nádherných jaskynných komplexov Javoříčko a Mladeč. V každom prípade stojí za návštevu, a to aj preto, že v okolí boli nájdené pozostatky pravekého osídlenia s kostrovými pozostatkami štvrtohorných zvierat, zvyšky keramických nádob a ďalšie dôkazy pravekého osídlenia.

Flóra a fauna 
 Na území rezervácie sa vyskytujú vzácne druhy rastlín a živočíchov. V súčasnej dobe je v tunajších jaskyniach zimovisko ohrozených druhov netopierov a to netopiera veľkého a večerného. 
 Na skalách sa darí vzácnym druhom rastlín ako slezinník, rozchodníky a i. V podraste pod stromami sa vyskytuje ľalia zlatohlavá a niekoľko druhov orchideí.

Turistická dostupnosť 
Priamo cez lokalitu prechádza červená turistická trasa.

Pre motoristov je toto romantické miesto ľahko dostupné z parkoviska pri ceste, asi  po červenej turistickej značke.

Verejnou dopravou je dostupnosť dobrá. Najbližšia vlaková zastávka je síce v Konici – asi , ale pri využití autobusových spojov je možné vystúpiť na zastávke Ludmírov, "Na srdéčku". Táto zastávka sa nachádza asi  od Průchodnice priamo na červenej turistickej trase.
 
V opačnom smere je možné na Průchodnici dôjsť po červenej trase z asi  vzdialeného Vojtěchova.

Referencie

Externé odkazy 
 Legislatíva: Vyhláška MŽP SR č. 395/92 Zb. z 11. júna 1992, o ochrane prírody a krajiny.
 OCHÚ:
 AOPK ČR

Zdroj 

Chránené územia v okrese Prostějov
Skalné útvary v Česku
Zábřežská vrchovina
Prírodný park Kladecko
Ludmírov